SC บวกกว่า 3% โบรกฯเชียร์ “ซื้อ” ชี้กำไรไตรมาส 2 โตเด่น 71% รับยอด “พรีเซล” พุ่ง!
SC บวกกว่า 3% โบรกฯเชียร์ “ซื้อ” ชี้กำไรไตรมาส 2 โตเด่น 71% รับยอด “พรีเซล” พุ่ง!
5 ส.ค. 2563

ผู้สื่อข่าวรายงานว่า ราคาหุ้น บริษัท เอสซี แอสเสท คอร์ปอเรชั่น จำกัด (มหาชน) หรือ SC ณ เวลา 15.12 น. อยู่ที่ระดับ 2.40 บาท บวก 0.08 บาท หรือ 3.45% สูงสุดที่ระดับ 2.42 บาท ต่ำสุดที่ระดับ 2.34 บาท ด้วยมูลค่าการซื้อขาย 33.91 ล้านบาท

ด้านบทวิเคราะห์ บล.ฟินันเซีย ไซรัส ระบุคำแนะนำ “ซื้อ” ราคาเป้าหมาย 2.80 บาท โดยมองภาพรวมไตรมาส 2/63 ดูดีกว่าที่เคยประเมิน ยอด Presales ทำสถิติสูงสุดใหม่ +193% จากไตรมาสก่อน, +38% จากปีก่อน แตะระดับ 5.8 พันล้านบาท หนุนจากอุปสงค์แนวราบที่แข็งแกร่งท่ามกลาง COVID-19 ทั้งโครงการเดิม และโครงการใหม่ ส่งผลให้แนวโน้มกำไรไตรมาส 2/63 โดดเด่นสวนทางกลุ่มฯ คาดโต 61% จากไตรมาสก่อน และ 71% จากปีก่อน อยู่ที่ 484 ล้านบาท
ขณะที่ช่วงครึ่งหลังของปีนี้ จะมีการเปิดโครงการแนวราบใหม่มากขึ้น +19% เทียบกับช่วงครึ่งแรก ซึ่งเชื่อว่าได้ผลตอบรับดีเช่นกันในฐานะผู้นำตลาดบ้านเดี่ยวระดับบน ทำให้คาดผลประกอบการครึ่งปีหลังยังอยู่ในเกณฑ์ดี
ทั้งนี้ ฝ่ายวิจัยปรับประมาณการกำไรปี 2563-64 ขึ้น 5-10% เป็นปีนี้ 1.65 พันล้านบาท -18% จากปีก่อน ดีขึ้นจากเดิมที่คาด -22% เทียบกับปีก่อน และ 1.67 พันล้านบาท (+1% จากปีก่อน) ในปีหน้า สะท้อนยอดขายแนวราบที่ดีกว่าคาด
พร้อมกันนี้ ปรับไปใช้ราคาเหมาะสมปี 2564 ที่ 2.80 บาท (อิง PER 7 เท่า) ขณะที่ราคาหุ้นฟื้นตัว +24% ภายใน 4 เดือนจากระดับต่ำสุดในปลายมี.ค.ที่มี COVID-19 ถือว่า Laggard กว่ากลุ่มที่ +44% ซื้อขายบน PE 2563-64 ที่ 5.6 เท่า (ค่าเฉลี่ย -1.25SD) และ PBV ต่ำเพียง 0.5 เท่า (ค่าเฉลี่ย -2.5SD) พร้อมคาดปันผล 7.1% ต่อปี